《杂兴五》
宋代·方一夔

由来势退不英雄，谁怨天公苦不公。虫臂鼠肝俱造化，草妖木怪尽神通。

百年身世浮沤里，大地山河旷劫中。巧拙贤愚俱莫问，此生元只似虚空。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。